ทำใจยอมรับ จัดสรรเวลากุ๊กกิ๊ก เป็นเพื่อนที่ดีของกันและกัน สื่อสารได้อย่างมีประสิทธิภาพ
คุณทั้งคู่ไม่มีคนไหนสมบูรณ์แบบ และทุกคนก็มักจะทุกข์ใจเวลาคาดหวังในสิ่งที่ยังเป็นไปไม่ได้ ถ้าความคาดหวังของคุณอยู่สูงเกินเอื้อมหรือห่างไกลจากความเป็นจริง คุณก็ต้องปรับมาตรฐานลงมาบ้างด้วยการคาดหวังในสิ่งที่พอจะเป็นไปได้ เช่น คุณไม่ควรคาดหวังว่าจะมีของแพง ๆ ใช้ หรือคาดหวังว่าสามีจะต้องกินข้าวกับคุณทุกมื้อ ถ้าคุณอยากจะมีเวลาอยู่ด้วยกันมากขึ้น ก็อย่าลืมว่าความคาดหวังของคุณมีราคาที่ต้องจ่ายด้วยเสมอ  จำไว้ว่าไม่มีความสัมพันธ์ไหนที่สมบูรณ์แบบ ถ้าคุณหวังว่าจะเข้ากับสามีและมีความสุขร้อยเปอร์เซ็นต์ คุณจะไม่มีวันได้ในสิ่งที่คุณหวังเลย คาดหวังเรื่องเงินตามความเป็นจริง เป็นไปได้ว่าคุณกับสามีอาจจะไม่ได้หาเงินได้มากอย่างที่คุณเคยคาดหวังว่าจะหาได้ในอีกห้าหรือสิบปีข้างหน้า ซึ่งเป็นเรื่องปกติ พยายามพอใจในสิ่งที่ตนมีอยู่แทนที่จะเอาใจไปจดจ่อกับความอยาก ยอมรับเขาในแบบที่เขาเป็น และทำให้เขารู้ว่าคุณไม่เคยคิดอยากจะให้เขาเปลี่ยนแปลงตัวเองเพื่อคุณเลย ถ้าคุณปล่อยให้เขาได้มีพื้นที่ของเขาบ้าง รับรองว่าเขาจะให้คุณได้มากกว่าที่คุณต้องการเสียอีก เขาเองก็เติบโตขึ้นมาในแบบของตัวเองเช่นเดียวกันกับคุณ เพราะฉะนั้นจงรักเขาในแบบที่เขาเป็น และเขาจะรักคุณอย่างหมดหัวใจเป็นการตอบแทน  ยอมรับว่าคุณกับสามีไม่ใช่คน ๆ เดียวกัน ไม่มีวันที่เขาจะเห็นดีเห็นงามกับคุณทุกเรื่อง ซึ่งถือเป็นเรื่องดี เพราะการที่ได้อยู่กับคนที่ไม่ได้เหมือนเราไปเสียทุกอย่างจะทำให้ชีวิตคู่ของคุณงอกงามขึ้น การขอให้เขาช่วยทำความสะอาดรอบ ๆ บ้านให้มากขึ้นกับการบังคับให้เขาเป็นนักเดินป่าทั้ง ๆ ที่เขาเกลียดกิจกรรมกลางแจ้งนั้นต่างกันมาก คุณขอให้เขาปรับปรุงตัวเองในเรื่องต่าง ๆ ได้ แต่คุณบังคับให้เขาชอบเหมือนคุณทุกอย่างไม่ได้ คุณทั้งคู่จะต้องเผชิญวิกฤตต่าง ๆ ร่วมกัน ไม่ว่าจะเป็นตกงาน พ่อแม่เสียชีวิต ปัญหาด้านการเงิน หรือคุณทั้งคู่อาจจะจู่ ๆ ก็รวยขึ้นมาแล้วไม่รู้ว่าจะทำอย่างไรต่อไปก็ได้ ชีวิตคู่ของคุณจะก้าวข้ามการเปลี่ยนแปลงต่าง ๆ ได้ถ้ารู้จักพูดคุยกันอยู่เสมอและปรับตัวให้เข้ากับสถานการณ์ สิ่งที่คุณต้องระลึกอยู่เสมอเมื่อเผชิญหน้ากับความเปลี่ยนแปลงคือ:  จำไว้เสมอว่า ไม่ว่าอะไรจะเกิดขึ้น คุณทั้งคู่คือทีมเดียวกันและจะต่อสู้กับปัญหาร่วมกัน ไม่ใช่คนสองคนที่ยืนอยู่กันคนละฝั่ง การรับมือกับการเปลี่ยนแปลงด้วยกันจะทำให้จัดการปัญหาต่าง ๆ ได้ง่ายขึ้น ยอมรับการเปลี่ยนแปลงในชีวิตคู่ แม้ว่าคุณกับสามีอาจจะยังรักกันหวานชื่น แต่ก็ไม่ต้องเสียใจไปถ้าเขาไม่ได้มีเซ็กส์กับคุณทุกคืนหรือไม่ได้จูบคุณวันละยี่สิบครั้งเหมือนสมัยข้าวใหม่ปลามัน ชีวิตคู่ของคุณสามารถคงความหวานชื่นได้โดยไม่ต้องทำทุกอย่างเหมือนตอนแต่งงานกันใหม่ ๆ ยอมรับการเปลี่ยนแปลงของร่างกาย ถึงคุณจะพยายามทำร่างกายให้ฟิตปั๋งและรับประทานอาหารที่ดีต่อสุขภาพ คุณก็ต้องยอมรับว่าตัวคุณในวัย 50 ปีจะไม่มีวันผอมบางระหงเหมือนตอนอายุ 25 ปีซึ่งก็ไม่เห็นจะเป็นอะไรเลย เมื่อไหร่ที่มีลูก ความสัมพันธ์ระหว่างคุณกับสามีย่อมเปลี่ยนไปแน่นอน แต่ก็ไม่ใช่ว่าจะเปลี่ยนไปในทางที่แย่ลง เพียงแต่ว่าคุณอาจจะต้องเปลี่ยนจากใช้เวลาว่างด้วยกันมาเป็นดูแลลูก ๆ แทน คุณควรยอมรับให้ได้ว่าการมีลูกย่อมทำให้ชีวิตคู่เปลี่ยนแปลงเพื่อที่จะได้หาหนทางใหม่ ๆ มาช่วยให้ชีวิตคู่ของคุณกระชุ่มกระชวยได้เหมือนเดิม  เพื่อปรับตัวให้เข้ากับการเปลี่ยนแปลงได้ง่ายขึ้น ถ้ามีโอกาสลองใช้เวลาดูแลลูกด้วยกันแทนที่จะผลัดกันดู ลองหากิจกรรมสนุก ๆ ที่ทุกคนในครอบครัวทำร่วมกันได้เพื่อให้ความสัมพันธ์ของคุณทั้งคู่แข็งแรงดีแม้ว่าจะต้องเลี้ยงลูกไปด้วย ทำให้ชีวิตคู่แข็งแรงขึ้นด้วยการอบรมสั่งสอนลูกด้วยกัน คุณทั้งคู่ต้องเลี้ยงลูกไปในทิศทางเดียวกัน เพื่อที่ฝ่ายหนึ่งจะได้ไม่ต้องรับบทเป็น “พระเอก” และให้อีกฝ่ายเป็น “ผู้ร้าย” เวลาอบรมสั่งสอนลูก ถ้าคุณอยากให้เขายกโทษให้คุณในฐานะภรรยา คุณก็ต้องให้อภัยและรับคำขอโทษจากเขาด้วยใจจริงเวลาเขาทำผิดด้วย (ถ้าไม่ใช่เรื่องใหญ่โตอะไรนัก) ถ้าคุณมัวแต่โกรธนานเกินไป คุณก็จะพลาดสิ่งดี ๆ ที่เขาทำให้ ทางที่ดีที่สุดคือรับคำขอโทษจากเขาแล้วบอกเขาว่าต้องทำอย่างไรจึงจะไม่ผิดซ้ำเรื่องเดิมอีก และปล่อยให้เรื่องนี้จบไปแทนที่จะโกรธแล้วขุดคุ้ยเรื่องในอดีตมาพูด  เวลาทำผิดก็ยอมรับผิดด้วย อย่ามัวแต่ทำตัวเป็นภรรยาผู้สมบูรณ์แบบจนรู้สึกว่าการยอมรับผิดเป็นเรื่องเสียหน้า การยอมรับผิดจะช่วยให้คุณทั้งคู่เติบโตไปด้วยกันในฐานะคู่ชีวิต ไม่ว่าคุณจะยุ่ง เครียดกับงาน หรือมีลูกกี่คน  คุณก็ต้องมีคืนสวีทกับสามีบ้าง ถ้าคุณไม่มีลูกก็ควรจะมีคืนเดทสัปดาห์ละครั้ง แต่ถ้ามีลูกก็พยายามทำให้ได้สองสัปดาห์ครั้งหรือบ่อยที่สุดเท่าที่จะทำได้ ถึงจะฟังดูซ้ำซากไปบ้าง แต่การได้แต่งตัวออกจากบ้านไปยังที่ที่มีบรรยากาศดี ๆ จะช่วยให้ความสัมพันธ์ของคุณทั้งคู่กระชุ่มกระชวยขึ้น ทั้งยังเปิดโอกาสคุณได้ออกไปสูดอากาศนอกบ้านอีกด้วย "คืนเดท" ของคุณไม่จำเป็นต้องทำแต่เรื่องกุ๊กกิ๊กเสมอไป คุณจะไปโยนโบว์ลิ่ง ตีกอล์ฟ หรือไปช้อปปิ้งกลางดึกด้วยกันก็ได้ ทำอะไรก็ได้ที่คุณอยากทำเพื่อให้ได้ใช้เวลาร่วมกัน คุณอาจจะคิดว่าคุณควรมีเซ็กส์ก็ต่อเมื่อมีอารมณ์เท่านั้น แต่ถ้าคุณไม่จัดสรรเวลาให้เซ็กส์แล้วละก็ สักพักคุณอาจจะเริ่มเฉย ๆ กับเซ็กส์ไปเลยก็ได้ คนเราถ้าไม่ได้ใกล้ชิดหรือไม่ได้สัมผัสความรักที่ถ่ายทอดออกมาขณะมีเซ็กส์นาน ๆ จะทำให้กลายเป็นคนขี้หงุดหงิด อารมณ์ไม่ดี และทุกข์ทรมานจากการถูกปฏิเสธที่จะมีเซ็กส์ด้วยและอาจจะถึงขั้นโกรธได้ จำไว้ว่าเซ็กส์ช่วยเพิ่มความใกล้ชิดและเป็นการปลดปล่อยทางกายที่สำคัญกับคุณทั้งคู่ แต่ละคนมีความคาดหวังและความต้องการทางเพศไม่เท่ากัน เพราะฉะนั้นลองหาวิธีพบกันคนละครึ่งทางกับสามีดู เพราะคู่รักที่ต่างคนต่างรู้สึกว่าตัวเองมีหน้าที่เติมเต็มชีวิตเซ็กส์ของอีกฝ่ายมีแนวโน้มที่จะมีความสุขกับชีวิตคู่มากกว่า หลังจากแต่งงานสักพัก แทนที่จะจูบกันอย่างดูดดื่มเหมือนเมื่อก่อนก็จะเหลือแค่จุ๊บเบา ๆ ที่ริมฝีปาก ลองตั้งเป้าว่าคุณจะจูบสามีวันละครั้งอย่างน้อย 6 วินาที หรือทุกเช้าและก่อนนอนแม้ว่าคุณจะไม่มีเวลาแตะเนื้อต้องตัวกันไปมากกว่านี้ คุณคงไม่อยากให้สามีมองว่าการจูบคุณเป็นเพียงหน้าที่เหมือนที่เขาต้องจูบลูก ๆ หรอกนะ แล้วอย่าลืมใส่ความรักลงไปในรอยจูบด้วยละ เวลาจะมีเซ็กส์กันอย่าจู่โจมไปที่การมีเซ็กส์ในทันที จูบกันสักนิดก่อน การจูบเป็นวิธีเล้าโลมชั้นเยี่ยมเลยนะ ห้ามนำทีวี โน้ตบุ๊กหรืออะไรก็ตามที่เกี่ยวข้องกับงานเข้าไปไว้ในห้องนอนโดยเด็ดขาด เพราะห้องนอนควรมีไว้เพื่อการนอนและเซ็กส์เท่านั้น คุณไม่มีทางเห็นห้องนอนเป็นสถานที่ศักดิ์สิทธิ์และพิเศษได้แน่นอนหากคุณยังเอาของเล่นลูก ๆ ข่าวภาคดึก หรืองานที่ยังค้างอยู่เข้ามาในห้องนอนด้วย การจัดสรรพื้นที่ในบ้านเพื่อการนอนและมีเซ็กส์โดยเฉพาะจะทำให้ชีวิตรักและชีวิตเซ็กส์ของคุณพิเศษและมีความหมายต่อความสัมพันธ์มากยิ่งขึ้น จะช่วยกันทยอยเอาของที่ไม่เกี่ยวกับการนอนและเซ็กส์ออกไปจากห้องนอนก็ได้นะ เป็นกิจกรรมที่ช่วยเติมความหวานให้ชีวิตคู่ได้ดีเลยละ ถ้าเขาอยากมีเซ็กส์บ่อยขึ้น ก็เปิดใจดูว่าคุณพอจะมีเซ็กส์กับเขามากขึ้นได้หรือเปล่า ถ้าเขาอยากมีเวลากับเพื่อน ๆ หรือทำงานอดิเรกก็ปล่อยให้เขาทำไป เขาจะมีความสุขมากขึ้นและขอบคุณที่คุณให้เกียรติเขา คุณควรจะให้ในสิ่งที่เขาต้องการ หรืออย่างน้อยก็ให้บ้างเป็นบางอย่างโดยที่คุณไม่ต้องทำอะไรที่ฝืนใจตัวเอง  ถ้าเขาอยากมีเซ็กส์บ่อยขึ้น ก็ลองคิดดูว่าพอจะทำให้เขาได้ไหม หรือถ้าไม่อยากก็ลองนึกดูว่าทำไมคุณถึงไม่อยาก ถ้าเขาอยากมีเวลาสนุกกับเพื่อน ๆ ก็ให้เขาไปสนุกสุดเหวี่ยงกับเพื่อน ๆ ของเขาสักคืน และคุณก็แยกไปกับเพื่อน ๆ ของคุณด้วย ถ้าเขาอยากมีเวลาทำงานอดิเรกส่วนตัว ก็ปล่อยให้เขาทำไป เขาจะเติบโตจากสิ่งที่เขาทำซึ่งจะส่งผลดีต่อความสัมพันธ์ของคุณทั้งคู่ด้วย ทำให้ความสัมพันธ์ของคุณทั้งคู่แนบแน่นกันอย่างแท้จริงและยอมรับกันและกันอย่างไม่มีเงื่อนไข ทำให้เขาเห็นว่าคุณยินดีที่จะให้เขาเห็นคุณในมุมที่อ่อนแอ และเชื่อมั่นว่าคุณทั้งคู่จะฝ่าฟันอุปสรรคด้วยกันได้ คุยเรื่องอดีตหรือพูดเรื่องตลก ๆ ที่รู้กันแค่สองคนบ้าง ส่งบทความที่คุณคิดว่าเขาน่าจะสนใจ หรือแค่นั่งเงียบ ๆ เป็นเพื่อนเขาก็ได้ เพราะความเงียบบอกอะไรได้มากมายถ้าชีวิตคู่ของคุณตั้งอยู่บนพื้นฐานของมิตรภาพ  แม้ว่าคุณจะต้องรักษามิตรภาพและความสัมพันธ์ในรูปแบบอื่น ๆ เพื่อเติมเต็มชีวิตด้วยความรักและเสียงหัวเราะ แต่ก่อนนอนสามีคือคนที่คุณควรใช้เวลาด้วยมากที่สุด ทำตัวเองให้เป็นคนที่สามีอยากใช้เวลาด้วยมากที่สุด แทนที่จะเป็นเพื่อนสนิทหรือลุงคนโปรดของเขา คุณจะต้องเป็นคนแรกที่เขาอยากเจอไม่ว่าเขาจะกำลังดีใจหรือเสียใจ อย่าลืมความฝันที่มีร่วมกัน ไม่ว่าฝันของคุณจะเป็นการใช้ชีวิตวัยเกษียณในที่ที่อากาศอบอุ่นหรือไปเที่ยวต่างประเทศเพื่อฉลองการแต่งงานครบรอบ 20 ปี จงยึดมั่นในความฝัน แลกเปลี่ยนความคิดเห็นและหาวิธีที่จะทำให้ฝันนั้นเป็นจริง ถ้าความฝันของคุณกับสามีขัดแย้งกัน ความสัมพันธ์ของคุณทั้งคู่อาจจะจบลงขณะกำลังเดินตามความฝันหรือเมื่อคนใดคนหนึ่งไม่ได้ในสิ่งที่ต้องการ  คุณมีความฝันส่วนตัวได้ แต่ต้องไม่ขัดแย้งกันโดยสิ้นเชิงกับความฝันของสามี แม้ว่าความฝันของคุณทั้งคู่จะอยู่ไกลเกินเอื้อม แต่คุณก็ยังต้องคุยกันเสมอเพื่อไม่ให้ฝันของพวกคุณแห้งเหี่ยวไป สนุกกับชีวิตและทำให้ชีวิตส่วนตัวของคุณน่าสนใจอยู่เสมอ ลองนึกดูว่าถ้าพรุ่งนี้สามีไม่อยู่กับคุณแล้ว คุณจะยังมีเพื่อน ๆ ที่นัดเจอกันอย่างน้อยเดือนละครั้งหรือเปล่า คุณยังมีกลุ่มชมรมงานอดิเรกหรือกีฬาให้เข้าร่วมอยู่ไหม ถ้าคำตอบคือไม่ นั่นเท่ากับว่าสามีของคุณจะต้องพยายามเติมเต็มช่องว่างที่ขาดหายให้คุณอยู่เสมอ ซึ่งแน่นอนว่าเขาจะไม่สามารถอุดรอยรั่วทุกอย่างในชีวิตของคุณได้และเขาก็จะรู้สึกว่าตัวเองยังทำได้ไม่ดีพอ แต่ถ้าคุณสามารถเติมเต็มชีวิตตัวเองได้ คุณจะเก็บเกี่ยวอะไรหลาย ๆ อย่างที่ช่วยให้ความสัมพันธ์ดำเนินไปได้ด้วยดี คุณจะทำหน้าที่คู่ชีวิตได้ดีขึ้นเมื่อคุณสามารถดึงสิ่งที่คุณสนใจ ประสบการณ์ และความเข้าใจโลกในแบบของคุณมาปรับใช้กับการดำเนินชีวิตได้   ถ้าสามีคิดว่าเขาคือสิ่งที่ดีที่สุดสิ่งเดียวในชีวิตของคุณ สักวันเขาจะต้องรู้สึกว่าตัวเองติดกับดักชีวิตคู่ พอแต่งงานแล้ว อย่าเลิกทำงานอดิเรกหรือสิ่งที่คุณสนใจก่อนแต่งงาน คุณอาจจะไม่มีโอกาสได้ทำทุกอย่างที่เคยทำ แต่ทำต่ออย่างน้อยสัก 2-3 อย่างที่มีความหมายกับคุณมากที่สุดก็ยังดี ทุกคนไม่ว่าชายหรือหญิงต่างก็ผจญกับความเครียดในชีวิตประจำวันด้วยกันทั้งคู่ แต่การที่คุณมั่นใจว่าคุณสามารถรับมือกับความเครียดได้จะช่วยลดความกดดันในชีวิตคู่ไปได้มาก แต่ถ้าคนใดคนหนึ่งเป็นคนเครียดง่าย แล้วอีกคนก็ไม่พยายามจะเข้าใจเลยว่าทำไมอีกฝ่ายถึงเป็นแบบนั้น รับรองว่าชีวิตคู่มีปัญหาแน่  ช่วยสามีรับมือกับความเครียดด้วยการชวนเขาคุยถึงปัญหานั้นและเอาใจเขาให้มากเป็นพิเศษในวันที่เขาเจอเรื่องแย่ ๆ ไม่ใช่ทำให้เขารู้สึกแย่ลงไปอีกด้วยการโมโหใส่เขาที่เขาเหนื่อยหรือไม่พูดไม่จา บอกให้สามีรู้เมื่อคุณเครียด เขาจะได้ทำงานในบ้านแทนคุณและช่วยคุณหาทางออก สามีของคุณไม่ได้มีพลังวิเศษอ่านใจคุณได้ เพราะฉะนั้นเวลาอยากได้อะไรก็บอกเขาไปตามตรง ถ้าคุณไม่ชอบการกระทำบางอย่างของเขา ก็แค่บอกเขาไป อย่าทำเป็นบอกใบ้หรือคิดว่าเขาน่าจะ “รู้เอง” ไม่อย่างนั้นคุณจะไม่มีวันได้ในสิ่งที่คุณต้องการเลย ถ้าคุณอยากจะบอกเขาว่าคุณไม่ชอบนิสัยบางอย่าง คุณก็ต้องบอกเขาด้วยน้ำเสียงเรียบ ๆ และรับฟังสิ่งที่สามีคุณพูดบ้างแทนที่จะกล่าวโทษเขาอย่างเดียว วิธีการก็เช่น:  บอกเขาว่า "คุณ" ต้องการอะไร แทนการพูดว่า "เขา" ต้องทำอะไร เช่น บอกเขาว่า "ฉันรู้สึกเหมือนโดนทิ้งยังไงไม่รู้เวลาที่คุณไม่ได้กลับบ้านก่อนหกโมงครึ่ง" รับฟังในสิ่งที่เขาพูด เวลาที่เขาบอกอะไรคุณ ให้คุณพูดสิ่งนั้นซ้ำให้เขาฟังอีกทีเพื่อให้เขารู้ว่าคุณเข้าใจแล้วจริง ๆ เช่น "ฉันได้ยินคุณบอกว่าคุณเครียดเรื่องเงิน คุณก็เลยต้องทำงานล่วงเวลา" อย่าด่วนตัดสิน ฟังเขาพูดให้จบก่อนแล้วค่อยตอบโต้ และพอเขาพูดจบก็เสนอวิธีแก้ปัญหา เช่น บอกเขาว่า "ฉันยินดีที่จะประหยัดค่าใช้จ่ายถ้ามันจะทำให้ฉันได้อยู่กับคุณมากขึ้น" เรื่องบางเรื่องก็ใหญ่โตพอที่จะทะเลาะกันได้ แต่บางเรื่องที่ปล่อยได้ก็ควรปล่อยไป ถ้าคุณมัวแต่จับผิดสามีในเรื่องเล็ก ๆ น้อย ๆ เขาจะไม่มีวันฟังความเห็นของคุณในเรื่องใหญ่ ๆ เลย  คำวิพากษ์วิจารณ์สามารถทำลายชีวิตคู่ได้ ตราบใดที่จานยังสะอาดดีและไม่ตกแตก คุณก็ไม่ต้องไปบ่นเขาว่าต้องล้างจานอย่างไรถึงจะ "ถูก" ปล่อยให้เขาทำของเขาไป อย่าทำเรื่องเล็กให้เป็นเรื่องใหญ่ ถ้าจะติ ก็ติเพื่อก่ออย่างเดียวเท่านั้น และหลีกเลี่ยงการใช้อารมณ์เพราะอาจจะทำให้ทะเลาะกันได้ พยายามสงบสติอารมณ์และใช้เหตุผลให้มาก ๆ ถ้าคุณติเขาในเรื่องเล็ก ๆ น้อย ๆ จำไว้เลยว่าเขาจะทำเป็นหูทวนลมทันที ชื่นชมเขาเวลาเขาทำดีให้บ่อยกว่าบ่นเขาเวลาเขาทำอะไรไม่ถูกใจ คำชมจะทำให้เขาฟังคุณมากขึ้นและมีความสุขเวลาอยู่ข้าง ๆ คุณ ทะเลาะกันให้ถูกเรื่อง อย่าปล่อยให้ความโกรธเข้าครอบงำเพราะคุณอาจจะเผลอพูดในสิ่งที่คุณต้องเสียใจภายหลัง ถึงคุณจะไม่เห็นด้วยกับเขา คุณก็ต้องเคารพในความคิดเห็นและมุมมองของเขา การจะเป็นภรรยาที่ดีนั้นคุณจะต้องเข้าใจว่าคุณกับสามีอาจจะไม่ได้เห็นตรงกันในทุก ๆ เรื่อง ไม่มีสามีภรรยาคู่ไหนที่มีหลักคุณธรรมและความเชื่อเหมือนกันเป๊ะ คุณทั้งสองคนต้องเรียนรู้ที่จะรับมือกับความคิดเห็นที่ขัดแย้งกันบ้าง   ดูอารมณ์เขาด้วย ไม่ใช่ว่าจู่ ๆ คุณจะพ่นปัญหาของคุณให้เขาฟังเมื่อไหร่ก็ได้ อย่าหาเรื่องทะเลาะกันก่อนเวลาอาหารเย็น ตอนเขากำลังจ่ายบิลหรือกำลังแก้ปัญหายาก ๆ เช่นซ่อมรถให้คุณอยู่ และอย่าหาเรื่องทะเลาะกันต่อหน้าลูก ๆ เด็ดขาด  เมื่อทำผิดก็ต้องยอมรับผิด คุณต้องเรียนรู้ที่จะตอบโต้อย่างมีเหตุผลเพื่อที่คุณจะได้รู้ว่าคุณเป็นฝ่ายผิดหรือเปล่า และจะได้ขอโทษเขาเวลาที่คุณพลาดไป อย่าพูดเรื่องไม่ดีของสามีให้เพื่อน ๆ หรือครอบครัวฟังถ้าคุณยังไม่ได้คุยเรื่องนี้กับเขา  การพูดถึงสามีลับหลังถือเป็นความไม่ซื่อสัตย์ต่อคู่ครอง เมื่อคุณแต่งงาน คนที่คุณควรจะซื่อสัตย์ด้วยมากที่สุดคือสามีหรือภรรยาของคุณ ไม่ใช่ครอบครัวหรือเพื่อน ๆ  การบ่นสามีให้เพื่อน ๆ หรือครอบครัวฟังนอกจากจะไม่ช่วยแก้ปัญหาแล้ว ยังทำให้พวกเขามองชีวิตคู่ของคุณในทางลบอีกด้วย เพื่อน ๆ และครอบครัวอาจจะคิดว่าพวกเขารู้ดีว่าอะไรเหมาะกับคุณที่สุด แต่จำไว้ว่าไม่มีใครรู้จักชีวิตคู่ของคุณเท่าตัวคุณเอง และพวกเขาก็อาจจะเผลอแนะนำในสิ่งที่ไม่เหมาะสมก็ได้
คาดหวังทุกอย่างตามความเป็นจริง. อย่าพยายามเปลี่ยนแปลงสามี. ปรับตัวเมื่อเกิดการเปลี่ยนแปลง. ยอมรับว่าการมีลูกทำให้ความสัมพันธ์เปลี่ยนแปลง. ยอมรับว่าคุณมีโอกาสทำผิดด้วยกันทั้งคู่. จัดตาราง"นัดเดท". จัดสรรเวลามีเซ็กส์. จูบอย่างดูดดื่ม. ทำห้องนอนให้เป็นสถานที่ศักดิ์สิทธิ์สำหรับเซ็กส์. ทำตามที่สามีต้องการโดยที่ไม่ฝืนใจตัวเอง. เป็นเพื่อนสนิทของสามี. วาดฝันร่วมกัน. เป็นตัวของตัวเอง. รับมือกับความเครียดด้วยกัน. บอกความรู้สึกและความต้องการของคุณได้อย่างมีประสิทธิภาพ. รู้ว่าเรื่องไหนควรทะเลาะ. เอาใจเขามาใส่ใจเราเวลาทะเลาะกัน. พูดกับเขา ไม่ใช่พูดเรื่องของเขา.
https://www.wikihow.com/Be-a-Good-Wife https://www.wikihow.com/Be-a-Good-Wife https://www.wikihow.com/Be-a-Good-Wife https://www.wikihow.com/Be-a-Good-Wife
Being Accepting Making Time for Romance Being a Good Companion Communicating Effectively